open-index/open-wikipedia-markdown huggingface dataset:
Černochov

**Černochov** (v minulosti *Černahov*, ) je obec na Slovensku v okrese Trebišov.

## Polohopis
Obec leží v južnej časti Východoslovenskej nížiny, na juhozápadnom úpätí Zemplínskych vrchov. 
 
## Dejiny
Tunajšie sídlisko vzniklo už pred 13. storočím. Prvá písomná zmienka o dedine je z roku 1298. Okolo roku 1440 malo sídlisko približne 15 domov, v roku 1600 už pozostávalo z 20 poddanských domov. Neskôr sa počet obyvateľov i domov výrazne menil. V roku 1715 tu bolo 15 obývaných domov, v roku 1720 tu bolo iba 12 poddanských domácností, v roku 1828 bolo v obci 53 domov a 397 obyvateľov, v roku 1900 mala 470 a v roku 1970 420 obyvateľov. Obyvateľstvo sa zaoberalo poľnohospodárstvom, ovocinárstvom a vinohradníctvom.

V roku 1567 časť obce vypálili Tatári. V rokoch 1582, 1610 a 1635 bola zdanené od 9, 1,25 a 0,375 porty.

## Kultúra a zaujímavosti
### Pamiatky
* Reformovaný kostol, jednoloďová klasicistická tolerančná stavba s polygonálnym záverom a predstavanou vežou, z roku 1793. Stojí na mieste staršej drevenej stavby doloženej už v roku 1600. Pôvodne bol bez veže, pristavali ju až v 19. storočí pri opravách. Obnovou prešel v roku 1950. Interiér je plochostropý. Postavenie kostola pripomína pamätná tabuľa umiestnená nad portálom. Fasády kostola súčlenené lizénami, veža je ukončená zvonovitou helmicou s laternou.

## Referencie

## Iné projekty

## Externé odkazy
* 


Kategória:Obce okresu Trebišov
Kochanovce

**Kochanovce** môžu byť:
* obec v okrese Bardejov, pozri Kochanovce (okres Bardejov)
* obec v okrese Humenné, pozri Kochanovce (okres Humenné)
* mestská časť Sečoviec, pozri Kochanovce (Sečovce)
* miestna časť obce Adamovské Kochanovce
Čeľovce

**Čeľovce** () je obec na Slovensku v okrese Trebišov.

## Dejiny
Obec existovala aj pred prvou písomnou zmienkou z roku 1220. Žili tu početní zemania (napr. z rodu Bogatradvanovcov). Kostol v obci je doložený od 16. storočia. V roku 1441 tu bolo 45 domov. Zdanenie: v rokoch 1567, 1582, 1610 a 1665 platili daň z 2, 4,5, 0,625 a 0,25 porty.

## Kultúra a zaujímavosti
### Pamiatky
* Rímskokatolícky kostol sv. Anny, jednoloďová pôvodne klasicistická stavba s polygonálnym ukončením presbytéria a mierne predstavanou vežou z roku 1802. Stojí na mieste staršieho dreveného kostola. Veža bola pristavaná v roku 1856. V rokoch 1925-1928 bol výrazne prestavaný. V interiéri sa nachádza oltár z roku 1893 s obrazom sv. Anny od Pavla Hegedüsa. Kostol má fasády dekorované opornými piliermi a oblúčkovým vlysom. Veža je v spodnej časti štvorcová, v hornej osemuholníková s trojuholníkovými štítmi a ihlancovou helmicou. 
* Reformovaný kostol, jednoloďová neoklasicistická stavba s polygonálnym záverom a mierne predstavanou vežou z roku 1877. Fasády kostola sú členené lizénovými rámami, polkruhovo ukončené okná majú jednoduché šambrány. Veža má nárožné kvádrovanie v dolnej časti a pilastre v hornej časti. Nad rezonančnými otvormi so šambránami sú umiestnené terčíky, ukončená je ihlancovou helmicou. 
* Gréckokatolícky Chrám Narodenia Presvätej Bohorodičky, takzvaný dolný chrám, jednoloďová secesná stavba s polkruhovo ukončeným presbytériom a mierne predstavanou vežou z rokov 1934-1935. Fasády kostola sú dekorované lizénami a oblúčkovým vlysom. Na fasáde kostola sa opakuje motív polkruhového štítu. Veža má združené okná, terčíky a ukončená je zvonovitou helmicou s laternou. 
* Gréckokatolícky chrám Premenenia Pána, horný chrám, jednoloďová modernistická stavba s polygonálne ukončeným presbytériom, transeptom a predstavanou vežou z roku 1935. Kostol si pôvodne postavili veriaci zo susednej obce Egreš. Kostol má polkruhovo ukončené okná. Vstup je riešený ako nepravý trojosový portikus. Veža je v spodnej časti štvorcová v hornej osemuholníková ukončená barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Trebišov
Byšta (obec)

**Byšta** () je obec na Slovensku v okrese Trebišov. 

## Polohopis
Obec leží v južnom výbežku Slanských vrchov, na rovnomennom potoku. Súčasťou obce je rekreačná osada Byšta-kúpele.

## Symboly obce
Podľa Heraldického registra  má obec tieto symboly prijaté 31. januára 2007. Na erbe je motív ovčiarstva verne sa pridržiavajúci pečate z roku 1840.

### Erb
V modrom štíte z pravého okraja štítu vyrastajúci zelený vrch, vľavo sa znižujúci do pažite, na nej vpravootočený, striebroodetý pastier v zlatom klobúku a zlatých topánkach, v pravici so zlatou pastierskou berlou, vpravo od neho strieborná ovečka, na vrchu druhá, obrátená ovečka, v strede hlavy štítu tri zlaté hviezdičky (2,1) a strieborný polmesiac s tvárou.

### Vlajka
Vlajka má podobu ôsmich pozdĺžnych pruhov žltého, bieleho, žltého, bieleho, modrého, zeleného, modrého, zeleného. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Gréckokatolícka cerkev sv. Juraja veľkomučeníka, jednoloďová pôvodne baroková stavba s polkruhovým ukončením presbytéria a predstavanou vežou z roku 1736. Fasády chrámu sú členené lizénovými rámami. Okná so šambránami majú segmentové ukončenie s klenákom. Veža má nárožné skosenia, ukončená je zvonovitou helmicou s laternou.

* Reformovaný kostol, jednoloďová neoklasicistická stavba s polygonálnym záverom a predstavanou vežou z roku 1914. Kostol prešiel obnovou v roku 1940. V interiéri sa nachádza drevená empora a centrálne umiestnená murovaná kazateľnica. Fasády kostola sú hladké, členené oknami so šambránami a lomeným oblúkom. Veža má nárožné skosenia a ukončená je trojuholníkovými štítmi a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Dargov

**Dargov** môže byť:
* obec v okrese Trebišov, pozri Dargov (okres Trebišov)
* plánovaný diaľničný tunel na hranici okresov Košice-okolie a Trebišov, pozri Tunel Dargov
* hotel v obci Dargov, pozri Hotel Dargov
* názov slovenského rýchlika, pozri Dargov (vlak)
* obchodný dom 
** v Košiciach, pozri Obchodný dom Dargov (Košice)
** v Sečovciach, pozri Sečovce. Moderné stavby

## Pozri aj
* Dargovský priesmyk
Kochanovce (okres Bardejov)

**Kochanovce** sú obec na Slovensku v okrese Bardejov.

## História
Obec založili v pol. 14. stor. na zákupnom práve. Obec je doložená z roku 1384 ako Kohan, neskôr ako Kohanowcze 1773, Kahanovce 1920, Kochanovce 1927; po maďarsky Kohány, Kiskohány. 

Patrila panstvu Tročany, v roku 1427 Jakubovi z Kalnišťa, mala 25 port. Obyvatelia pracovali v poľnohospodárstve a chovali dobytok. V 17. a 18. storočí boli zemepánmi Kohányovci, v 19. storočí tu mali majetky Bánovci. V roku 1787 mala obec 25 domov a 176 obyvateľov, v roku 1828 mala 28 domov a 229 obyvateľov. JRD bolo založené v roku 1952 a v roku 1953 sa rozpadlo, znovu založené bolo v roku 1959. Značná časť obyvateľov pracovala v priemysle v Bar­dejove a Košiciach.

## Referencie

## Iné projekty

## Externé odkazy
* 


Kategória:Obce okresu Bardejov
Pribeník

**Pribeník** () je obec na Slovensku v okrese Trebišov.

## Kultúra a zaujímavosti
### Pamiatky
* Majlátovský kaštieľ, dvojpodlažná pôvodne neskorobaroková stavba na pôdoryse písmena U s valbovou strechou z roku 1789. Historizujúcou úpravou a nadstavbou prešiel v roku 1899. Od roku 1962 tu sídli stredná odborná škola. Stavba prešla obnovou v rokoch 2007-2008. Miestnosti interiéru sú plochostropé okrem jednej miestnosti s korýtkovou klenbou. Súčasťou objektu je kaplnka Panny Márie s polygonálnym záverom. V jej interiéri sa nachádza klasicistický oltár z prvej polovice 19. storočia. Fasády katieľa sú členené pásovaním v parteri a kordónovou rímsou. Stredný rizalit je orienovaný z jednej strany do dvora a z druhej do záhrady. Je členený pilastrami s dekoratívnymi štukovanými hlavicami a ukončený atikou a manzardovou strechou. Okná kaštieľa majú profilované šambrány a dekoratívne nadokenné rímsy. Kaštieľ sa nachádza v areáli s historickým parkom a hospodárskymi budovami. 

* Reformovaný kostol, jednoloďová klasicistická stavba s polygonálnym záverom a predstavanou vežou. V roku 1904 bola pristavaná veža. V roku 1938 bola realizovaná výmaľba. Veža kostola je členená pilastrami a ukončená korunnou rímsou s terčíkom a zvonovitou helmicou s laternou. 

* Gréckokatolícky kostol Všetkých svätých, jednoloďová neoklasicistická stavba s pravouhlým ukončením presbytéria a predstavanou vežou z roku 1900. Fasády chrámu sú hladké s polkruhovo ukončenými oknami so šambránami. Veža je členená lizénovým rámovaním, v hornej časti pilastrami. Ukončená je trojuholníkovým štítom a barokovou helmicou. 

* Synagóga, eklektická stavba na pôdoryse obdĺžnika zo začiatku 20. storočia. Po druhej svetovej vojne bola využívaná ako sklad hnojív a obilia. Od roku 1996 vlastní objekt obec. V roku 2006 prešla obnovou.  V súčasnosti sa tu nachádza výstavný priestor. Synagóga má fasádu z pohľadovej tehly. Je členená pilastrami a polkruhovo ukončenými oknami s dekoratívnymi šambránami. Priečelie je ukončené atikou so symbolom Dávidovej hviezdy a prelamovanou rímsou. 

Súbor:Mailáth-kastély 2 (Perbenyik).jpg|Majlátovský kaštieľ
Súbor:Mailáth-kastély 1 (Perbenyik).jpg
Súbor:Perbenyik református temploma.jpg|Reformovaný kostol
Súbor:Perbenyik Pribeník - synagogue, Gallery of Nations.jpg|Synagóga


## Školstvo
V obci pôsobí materská a základná škola 1. – 4. ročník, obe s vyučovacím jazykom slovenským a maďarským. Stredné školstvo zastupuje Stredná odborná škola agrotechnických a gastronomických služieb - Agrártechnikai és Gasztronómiai Szolgáltatási Szakközépiskola. Škola poskytuje vzdelanie v oblasti potravinárstva, agropodnikania a stravovacích služieb.

## Referencie

## Iné projekty

## Externé odkazy
* Oficiálna stránka obce
* Stránka Strednej odbornej škola
* Regón Medzibodrožie- profil obce


Kategória:Obce okresu Trebišov
Rad (okres Trebišov)

**Rad** () je obec na Slovensku v okrese Trebišov.

## Symboly obce
Podľa Heraldického registra  má obec tieto symboly prijaté 25. mája 1995. Na erbe je rybársky motív podľa odtlačku pečatidla z 19. storočia.

### Erb
V červenom štíte na modrej zvlnenej vodnej hladine zlatý čln na prove so zlatou vpravovejúcou zástavou na striebornej žrdi, v ňom sediaci striebroodetý zlatovlasý muž v striebornom klobúku so strieborným veslom v rukách, za člnom vľavo vyrastá zlatá vŕba so šiestimi listnatými prútmi.

### Vlajka
Vlajka má podobu šiestich pozdĺžnych pruhov červeného, žltého, bieleho, žltého, bieleho, modrého v pomere 2:1:1:1:1:2. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty z roku 1822. Obnovou prešiel v roku 1920. Interiér je zaklenutý českou plackou a pruskou klenbou. Zariadenie pochádza z doby jeho vzniku. Fasády kostola sú členené lizénami a segmentovo ukončenými oknami so šambránami. Veža vystupue zo štítového priečelia vo forme rizalitu. Je lemovaná lizénami a nárožnými skoseniami. Ukončená je korunnou rímsou s terčíkom a barokovou helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Cejkov (okres Trebišov)

**Cejkov** (v minulosti *Čejkov, Cékov*, ) je obec na Slovensku v okrese Trebišov.

## Symboly obce
Podľa Heraldického registra má obec tieto symboly prijaté v roku 1997. Na erbe je motív podľa odtlačku pečatidla z roku 1786.

### Erb
V striebornom štíte pred zeleným smrekom po zelenej pažiti bežiaca červená líška.

### Vlajka
Vlajka má podobu štyroch pozdĺžnych pruhov zeleného, bieleho, červeného, zeleného v pomere 2:2:2:4. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Dejiny
V katastri obce sa našli stopy po osídlení Slovanov z 9.10. storočia. Najstarší doklad o obci je z roku 1332 a priame písomné doklady o obci z roku 1370 a 1374.

Od 14. storočia bola obec Cejkov súčasťou hradného panstva Cejkov. K obce patrili vodné mlyny a vinice (potvrdené od 16. storočia). Od polovice 15. storočia do reformácia (polovica 16. storočia) sa v obci nachádzal kláštor františkánov.

## Kultúra a zaujímavosti
### Pamiatky
* Gréckokatolícky kostol Najsvätejšej Trojice, jednoloďová klasicistická stavba s polkruhovým ukončením presbytéria a predstavanou vežou z roku 1805. Chrám má hladké fasády členené polkruhovo ukončenými oknami so šambránami. Veža je členená lizénami a ukončená zvonovitou helmicou. 
* Rímskokatolícky kostol sv. Márie Magdalény, jednoloďová neogotická stavba s polygonálnym ukončením presbytéria a predstavanou vežou zo začiatku 20. storočia. Fasády kostola sú členené dekoratívnymi opornými piliermi a oknami s lomeným oblúkom a šambránami. Vstup je riešený ako ústupkový portál s lomeným oblúkom a vimperkom. Veža je ukončená trojuholníkovými štítmi s terčíkom s hodinami, nárožnými chŕličmi a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Poľany

**Poľany** (historicky ; , ) sú obec na Slovensku v okrese Trebišov.

## Kultúra a zaujímavosti
### Pamiatky
* Gréckokatolícky kostol Narodenia presvätej Bohorodičky, jednoloďová klasicistická stavba so segmentovým ukončením presbytéria a  vežou tvoriacou súčasť jej hmoty z rokov 1794-1802. K lodi sú symetricky pripojené dve bočné kaplnky pripomínajúce transept. Obnovou prešiel v roku 1885. V interiéri s nachádza ikonostas z druhej polovice 18. storočia a bočný klasicistický oltár s obrazom Snímanie z kríža z konca storočia. Z tohto obdobia pochádza aj kazateľnica s obrazmi evanjelistov a Krista so Samaritánkou. Fasády kostola sú členené lizénami a segmentovo ukončenými oknami. Veža je ukončená korunnou rímsou s terčíkom a hodinami a zvonovitou helmicou. 

* Reformovaný kostol, jednoloďová klasicistická stavba s polkruhovým záverom a vežou tvoriacou súčasť jej hmoty z roku 1823. Obnovou prešiel v rokoch 1898 a 1928. Interiér kostola je plochostropý. Nachádza sa tu murovaná empora. Kostol má hladké fasády s polkruhovo ukončenými oknami so šambránami. Veža vystupujáca zo štítového priečelia vo forme rizalitu je členená lizénami a ukončená korunnou rímsou s terčíkom a hodinami a zvonovitou helmicou s laternou.

## Referencie

## Iné projekty

## Externé odkazy
* 


Kategória:Obce okresu Trebišov
Plechotice

**Plechotice** sú obec na Slovensku v okrese Trebišov.

## Dejiny
V tamojšom chotári sa našli zvyšky sídliskových objektov a črepy keramiky pochádzajúcej z 9.-10. storočia. 
Šľachtic Ján, syn Andronika predal v roku 1245 albínsky a dvoriansky územný majetok šľachticovi Petrovi, synovi Petra. Predaj listinou potvrdil kráľ Belo IV. a v opise hranice predaných majetkov je prvý písomný doklad o susediacom majetku Parchovian a jeho časti zvanej Turna.

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová baroková stavba so segmentovým ukončením presbytéria a vežou tvoriacou súčasť jej hmoty z roku 1771. V roku 1839 bol po požiari upravovaný, loď bola zakrytá dreveným trámovým stropom. Obnovou prešiel v roku 1877. V interiéri sa nachádza klasicistické zariadenie, oltár s obrazom Najsvätejšej Trojice s iluzívnou maľbou od majstra Schmidta z Viedne z roku 1839 a kazateľnica z roku 1840. Fasády kostola sú členené segmentovo ukončenými oknami s jednoduchou šambránou. Veža je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Parchovany

náhľad|Kresba kaštieľa od Gyulu Haryho
**Parchovany** (do roku 1948 *Parchoviany*) je obec na Slovensku v okrese Trebišov.

## Dejiny
Prvá zmienka o Parchovanoch sa datuje do roku 1320, kedy je obec zapísaná vo forme Parnow. 

## Kultúra a zaujímavosti
### Pamiatky
* Rímskokatolícky kostol sv. Štefana kráľa, dvojloďová neogotická stavba s polygonálnym ukončením presbytéria a predstavanou vežou z rokov 1899-1900. Stojí na mieste staršej gotickej stavby zo 14. storočia. Interiér je zaklenutý krížovou klenbou. Zariadenie kostola pochádza z doby jeho výstavby. Hlavný oltár so sochou sv. Štefana je neogotický. Fasáda je členená dekoratívnymi opornými piliermi, oknami s profilovanými šambránami a lomenými oblúkmi a trojuholníkovými štítmi. Portál je riešený ako ústupkový s lomeným oblúkom s vimperkom. Veža má nárožné kvádrovanie, horizontálne členenie kordónovými rímsami, ukončená je trojuholnákovým štítom a ihlancovou uhelmicou. 

* V obci pôvodne stál honosný neogotický kaštieľ Andrášiovcov z obdobia okolo roku 1860. Staviteľom sídla bol Emanuel Andráši, uhorský gróf, veľkopodnikateľ a politik. Kaštieľ vyhorel v roku 1901 a definitívne bol zničený počas druhej svetovej vojny. 
* V časti Božcice sa nachádza rímskokatolícky kostol sv. Joachima a Anny. 

Súbor:Szlovákia, Parnó. Andrássy Géza gróf kastélya. A felvétel 1895-1899 között készült. - Fortepan 83482.jpg|Zaniknutý kaštieľ Andrášiovcov
Súbor:Szlovákia, Parnó. Gróf Andrássy Géza kastélya a park felől nézve. A felvétel 1895-1899 között készült. - Fortepan 83483.jpg

## Občianska vybavenosť
V Parchovanoch pôsobí viacero podnikateľských subjektov, je tu dobre rozvinutá obchodná sieť, základná aj materská škola, zdravotné stredisko, dom smútku. V dome služieb je pošta, predajňa potravín, kaderníctvo a knižnica. Už 50 rokov tu pôsobí folklórna skupina Parchovianka (od roku 1971), prezentujúca miestne ľudové tradície. V modernej obci Parchovany s pričlenenou časťou Božčice dnes žije 2001 obyvateľov.

## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Trebišov
Novosad

**Novosad** je obec na Slovensku v okrese Trebišov.

## Kultúra a zaujímavosti
### Pamiatky
* Reformovaný kostol, jednoloďová pôvodne stredoveká stavba s polygonálnym záverom a predstavanou vežou asi z 13. storočia. V období okolo roku 1500, kedy patril rádu pavlínov, bol neskorogoticky prestavaný. Loď starého kostola bola zbúraná v roku 1798. V roku 1805 bola ukončená jeho dostavba do súčasnej klasicistickej podoby. Po požiari bola v roku 1892 odstránená pôvodná krížová klenba. Zo stredovekéo kostola sa dochovalo presbytérium s troma oknami s kružbou a lomeným oblúkom. Fasády kostola sú členené opornými piliermi. Veža je členená lizénami a ukončená korunnou rímsou s terčíkom a ihlancovou helmicou. Nachádza sa tu zvon z roku 1511.

* Gréckokatolícky kostol sv. Juraja veľkomučeníka, jednoloďová barokovo-klasicistická stavba s polkruhovým ukončením presbytéria a vežou tvoriacou súčasť jej hmoty z roku 1795. Úpravami prešiel v 19. storočí. Fasády chrámu sú členené lizénami a segmentovo ukončenými oknami. Veža lemovaná pilastrami vyrastá z priečelia ukončeného prelamovanou rímsou, ukočená je korunnou rímsou s terčíkom a zvonovitou helmicou s laternou. 

## Referencie

## Iné projekty

## Externé odkazy
* 
* Apsida.sk- profil stredovekého kostola


Kategória:Obce okresu Trebišov
Nižný Žipov

**Nižný Žipov** je obec na Slovensku v okrese Trebišov. Obec má 1454 obyvateľov (31. 12. 2021).

## Kultúra a zaujímavosti
### Pamiatky
* Gréckokatolícky kostol Ochrany Presvätej Bohorodičky, jednoloďová neskorobaroková stavba s polkruhovým ukončením presbytéria a predstavanou vežou z roku 1793. Úpravami prešiel v rokoch 1900, 1921 a 1950. Interiér je zaklenutý valenou klenbou. Ikonostas pochádza z roku 1957. Fasády kostola sú členené lizénovými rámami, okná so šambránami sú polkruhovo ukončené. Veža je členená kordónyvými rímsami a pilastrami, ukončená je korunnou rímsou s terčíkom a barokovou helmicou s laternou. 

* Reformovaný kostol, jednoloďová klasicistická stavba s pravouhlým záverom a mierne predstavanou vežou z roku 1811. V roku 1827 bola pristavaná veža. V roku 1920 kostol vyhorel aj so zariadením, v roku 1922 bol obnovený. Interiér je plochostropý. Zariadenie kostola je novodobé. Veža kostola je dekorovaná zaoblením nároží, členená pilastrami a ukončená ihlancovou helmicou. Polkruhovo ukončené okná majú šambrány s klenákmi. 

* Rímskokatolícky kostol Povýšenia sv. Kríža, jednoloďová neobaroková stavba s polygonálnym ukončením presbytéria a predstavanou vežou z roku 1911. Stojí na mieste staršej stavby z roku 1799. Zariadenie kostola pochádza z doby jeho výstavby. Z pôvodného kostola sa tu nachádza obraz Piety z 18. storočia, sv. Anna od T. Rimisza z druhej polovice 19. storočia a sv. Ondrej od I. Révésza z roku 1871. Fasády kostola sú členené lizénami. Veža je horizontálne členená kordónovými rímsami, vertikálne pilastrami a ukončená korunnou rímsou s terčíkom a ihlancovu helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Nový Ruskov

**Nový Ruskov** je obec na Slovensku v okrese Trebišov. Obec vznikla v roku 1964 spojením obcí Veľký a Malý Ruskov. V obci sa nachádza národná kultúrna pamiatka kostol Pokrovu Presvätej Bohorodičky.

## Polohopis
Obec Nový Ruskov sa nachádza v Košickom samosprávnom kraji, v západnej časti Východoslovenskej nížiny. Chotár obce susedí s mestami Trebišov, Sečovce a obcami Hriadky, Vojčice, Milhostov, Plechotice, Veľké Ozorovce a Malé Ozorovce. Nadmorská výška najnižšieho miesta v obci je  a nachádza sa na východe veľkoruskovského chotára. Najvyššie položené miesto je v nadmorskej výške  a je v lokalite „les“. Stred obce Veľký Ruskov sa nachádza vo výške  Výmera oboch katastrálnych území je  z toho výmera veľkoruskovského chotára je , maloruskovského predstavuje .

### Podnebie
Obec a jej okolie majú znaky kontinentálneho podnebia. Teplota v januári sa pohybuje od −1,5 do −4 °C a v júli od 18,5 do 19,5 °C. Ročné zrážky predstavujú 650 – . Trvanie slnečného svitu vo vegetačnom období je nad 1 500 hodín. Prevládajúcim smerom prúdenia vzdušných más je S prúdenie, toto prúdenie dosahuje aj najväčšie rýchlosti. Zimy sú čoraz častejšie bez súvislej snehovej pokrývky. V priemere raz za desaťročie v spojitosti so snehom dokáže naklásť na odkrytej juhovýchodnej časti chotára aj trojmetrové záveje.

### Vodné toky a vodné plochy
Územím Malého Ruskova preteká jeden malý vodný tok s upraveným korytom s názvom Drieňovec (Drahňovec), ktorý napája vodnú nádrž Malý Ruskov. Táto leží na juhovýchodnej hranici územia. Spomínaný vodný tok odvodňuje celé územie a preteká od západu na východ, pričom priberá jeden stály, jeden občasný a jeden kanálový prítok po ľavej strane toku a dva občasné pravostranné
prítoky.

## Symboly obce
Obec má vlastné obecné symboly a to obecnú zástavu, obecný erb, obecnú pečať ako aj obecnú hymnu.

### Erb
Erb obce bol schválený len prednedávnom. Vychádzal z historickej pečate obce Malý Ruskov, ktorá sa sporadicky objavovala na listinách zo začiatku 20. storočia. Odráža poľnohospodársky charakter obce.

## Kultúra a zaujímavosti
### Pamiatky
* Gréckokatolícka cerkev Pokrovu Presvätej Bohorodičky v časti Veľký Ruskov, jednoloďová eklektická stavba s polygonálnym ukončením presbytéria a predstavanou vežou z rokov 1906-1909. Stojí na mieste staršej murovanej stavby z 1790. V roku 1929 sa realizovala výmaľba chrámu, dielo Jozefa Bokšaja. Priečeliu dominuje predstavaná veža s párom menších nárožných veží. Fasády sú členené lizénovými rámami s oblúčkovým vlysom, veže majú barokové helmice s laternami. Nachádza sa tu zvon od Ignáca Löcherera z Prešova z roku 1794. Okná sú polkruhovo ukončené s nadokennými rímsami.

### Zaujímavosti
Pred kováčskou dielňou sú zmenšeniny rôznych stavieb, napríklad Šikmej veže v Pise, Eiffelovej veže a Sochy slobody.  Eiffelova veža sa už v obci nenachádza, ale pribudol Big Ben aj holandský veterný mlyn.

thumb|Big Ben v dedine Nový Ruskov
thumb|Budova obecného úradu

## Osobnosti obce
### Rodáci
* Štefan Boleslav Roman (* 1921 - † 1988), priemyselník, zakladateľ a prvý predseda Svetového kongresu Slovákov

## Referencie

## Iné projekty

## Externé odkazy
* 


Kategória:Obce okresu Trebišov
Michaľany

**Michaľany** sú obec na Slovensku v okrese Trebišov. Sú v košickom kraji.

## Poloha
Katastrálne územie obce sa rozkladá na južnom okraji Podslanskej pahorkatiny, severozápadne od Zemplínskych vrchov. Východne od Michalian sa nachádza Milič, podcelok Slanských vrchov. Východnou časťou chotára preteká rieka Roňava, do ktorej sa zľava vlieva Lastovský kanál a sprava potok Izra.

## Dejiny
Obec pravdepodobne vznikla:
# pri kostole svätého Michala z 11.12. storočia, keď sa pôvodne kostolná samota rozrástla do osídlenia v 13. storočí
# založením, možnom zemanom Michalom v prvej polovici 13. storočia

Prvá písomná zmienka z roku 1287 a súvisí so spormi viacerých rodín z rodu Bogatradvanovcov o podiely z dediny. Obec patrila do 15. storočia rôznym vetvám rodu (zo Žipova, z Čeľoviec), v 16. storočí rodom Šerediovcov, Bánfiovcom a Monokiovcom.

Obyvatelia obce boli zdanení od: 1567 4,5 (sedliaci), 1582 7,5, 1610 1,75 (sedliaci a želiari) a 1635 0,75 (sedliaci) porty.

V roku 1441 v Michaľanoch asi 20 domácností hospodárilo na pozemkoch 17 usadlostí. V roku 1600 bolo osídlených asi 14 poddanských domov. V rokoch 1715 a 1720 bola obec bez poddaných, žili tu drobní zemania.

## Obyvateľstvo
Národnostné zloženie pozostáva z 95% Slovákov, 3% Rómov a 2% Maďarov.

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s polkruhovým záverom a predstavanou vežou z druhej polovice 19. storočia. Fasády kostola sú členené polkruhovo ukončenými oknami so šambránami a klenákom. Veža je členené kordónovými rímsami, v hornej časti lemovaná lizénami. Ukončená je trojuholníkovými štítmi a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Hankovce (okres Bardejov)

**Hankovce** sú obec na Slovensku v okrese Bardejov.

## Obecné symboly

### Erb
Erb obce tvorí: *V modrom štíte na zelenej pažiti oproti sebe stojaci sprava strieborný srnec v zlatej zbroji s pozdvihnutou pravou prednou nohou a zľava strieborná srna so zlatými kopýtkami a pravou pozdvihnutou nohou.*

## Referencie

## Iné projekty

## Externé odkazy
* 


Kategória:Obce okresu Bardejov
Malé Trakany

**Malé Trakany** () sú obec na Slovensku v okrese Trebišov.

## Dejiny
Obec bola založená obyvateľmi Veľkých Trakán, pravdepodobne pred 13. storočím. Kostol tu existoval dokázateľne od 14. storočia (do roku 1552). Neskôr bol postavený ďalší (istý čas v ňom pôsobili kalvínski kazatelia).

Obyvatelia obce boli zdanení od: 1567 1,5, 1582 0,5, 1610 0,75 a 1635 0,5 porty.

## Kultúra a zaujímavosti
### Pamiatky
* Reformovaný kostol, jednoloďová neskorobaroková stavba s polkruhovým záverom a vežou tvoriacou súčasť jej hmoty z roku 1772. Klasicistickou úpravou prešiel v rokoh 1835-1839, kedy bola pristavaná veža. Ďalšími úpravami prešiel v roku 1949 a 1954. V interiéri sa nachádza kazateľnica z doby vzniku kostola. Fasády kostola sú členené lizénami, veža vyrastá zo štítového priečelia vo forme rizalitu. Členená je pilastrami a ukončená korunnou rímsou s terčíkom a zvonovitou helmicou s laternou. 

* Dedinská zvonica, murovaná stavba na pôdoryse štvorca s ihlancovou helmicou. Zvonica má zaoblené nárožia a polkruhovo ukončené rezonančné otvory so šambránami. V podstreší sa nachádza korunná rímsa s vlysom. 

## Referencie

## Iné projekty

## Externé odkazy
* 


Kategória:Obce okresu Trebišov
Malé Ozorovce

**Malé Ozorovce** je obec na Slovensku v okrese Trebišov v Košickom kraji.

## Polohopis
Obec Malé Ozorovce leží východne od krajského mesta, južne od známeho Dargovského priesmyku, na západnom okraji Východoslovenskej nížiny. Zo západu okolie obce ohraničuje pahorkatina juhovýchodných výbežkov Slanských vrchov. 

Cez obec preteká Močiarny potok.

Do obce je prístup štátnou cestou č. 3653 po odbočení v meste Sečovce (z hlavného ťahu Košice – Michalovce, cesta I. triedy 19, E50) smerom na Slanec a Košice, cesta II. triedy č. 552.

### Ulice
Celková dĺžka ciest v obci je 4,07 km. Obcou vedie aj cesta III. triedy č. 3653.
* Jarková, dĺžka 650 m
* Slnečná, dĺžka 290 m
* Cintorínska, dĺžka 650 m
* Hlavná, dĺžka 850 m
* Družstevná, dĺžka 180 m
* Orechová, dĺžka 450 m
* Poľná, dĺžka 300 m
* Lesná, dĺžka 700 m

## Dejiny
Prvá správa o tejto dedine je v listine Jágerskej kapituly z roku 1324. Kapitula potvrdila predaj a aj ohraničenie majetku Veľkých Ozoroviec od susediacich chotárov dedín Malé Ozorovce a Veľký Ruskov.

V roku 1828 v 94 domoch žilo 692 obyvateľov, ktorí sa zaoberali najmä poľnohospodárstvom, ťažbou a prepravou. V roku 1831 sa jej obyvatelia zúčastnili kolonizácie. Medzi rokmi 1880 a 1910 mnohí z jeho obyvateľov emigrovali do zámoria.

## Kultúra a zaujímavosti
### Pamiatky
* Rímskokatolícky kostol sv. Márie Magdalény, jednoloďová gotická stavba s polygonálnym ukončením presbytéria, bez veže, zo začiatku 15. storočia. Barokovou úpravou prešiel v roku 1761 a neskôr v roku 1904 historizujúcou. Fasády kostola sú členené opornými piliermi a oknami s ostením a lomeným oblúkom. Vstup je riešený ako portál s kamenným ostením s lomeným oblúkom lemovaným rámovaním v tvare sedlového portálu. Pri kostole sa nachádza hodnotná ľudová zvonica, drevená rámová konštrukcia s ihlancovou šindľovou strechou z roku 1619. Na stavbu zvonice údajne nebol použitý jediný klinec. V rokoch 1994-1995 bola pri kostole postavená moderná zvonica.


Súbor:Malé Ozorovce 02.jpg|Drevená príkostolná zvonica
Súbor:Malé Ozorovce 03.jpg
Súbor:Malé Ozorovce 04.jpg|Detail konštrukcie zvonice


## Občianska vybavenosť
Obecný úrad, rímskokatolícky kostol sv. Márie Magdalény a moderný gréckokatolícky kostol z roku 1998.

## Osobnosti obce
### Rodáci
* Mikuláš Semere (* 1856 - † 1919), maďarský spisovateľ, politik, diplomat a poslanec uhorského snemu
* Dienes Adorján (* 1872 - † 1957), misionár kňaz, spisovateľ, ľudový skladateľ 

## Ocenenia

## Referencie

## Iné projekty

## Externé odkazy
* 


Kategória:Obce okresu Trebišov
Kategória:Obce vypálené počas druhej svetovej vojny na Slovensku
Malá Tŕňa

**Malá Tŕňa** (v minulosti *Malá Toroňa*, ) je obec na Slovensku v okrese Trebišov.

## Symboly obce
Podľa Heraldického registra  má obec tieto symboly prijaté 13. mája 1998. Na erbe je motív podľa odtlačku pečatidla z roku 1686 doplnený o vinohradnícky motív.

### Erb
V červenom štíte na zelenej pažiti stojaci zlatovlasý, striebroodetý, zlatoobutý a zlatoprepásaný muž so zlatou kapsičkou na pravom boku, s vystretými rukami, v pravici so zlatou palicou, v ľavici s veľkým zlatým strapcom, s rovnakými listami.

### Vlajka
Vlajka má podobu piatich pozdĺžnych pruhov červeného, bieleho, žltého, bieleho, zeleného v pomere 2:1:2:1:2. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Reformovaný kostol, jednoloďová renesančná stavba s polygonálnym záverom a predstavanou vežou z roku 1656. Stojí na mieste staršej stredovekej stavby. Terajšiu stavbu nechal postaviť miestny šľachtic Michal Kövér s manželkou. Obnovou prešiel v roku 1848, veža bola obnovená v roku 1868. V interiéri sa nachádza renesančná patronátna lavica a klasicistická kazateľnica z roku 1801. Kostol má hladké fasády členené opornými piliermi a polkruhovo ukončenými oknami. Nad portálom je umiestnená renesančná nápisová tabuľa s dátumom vzniku kostola, dekorovaná motívom delfínov. Veža kostola je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Luhyňa

**Luhyňa** (v minulosti *Legiňa*, ) je obec na Slovensku v okrese Trebišov.

## Dejiny
Obec pravdepodobne pochádza už z obdobia Veľkej Moravy. Názov pochádza zo slova luh - zamokrená lesná plocha. Obec patrila pravdepodobne od 13. a dokázateľne od 14. až do 17. storočia tamojším zemanom.

Informácie o kostole sú od konca 16. storočia. Od roku 1599 aj počas prvej tretiny 17. storočia v ňom pôsobili kalvínski kazatelia. Na konci 17. storočia bol kostol opustený.

V roku 1441 v Luhyni hospodárilo 25 domácností, v roku 1600 sa v nej nachádzalo 7 poddanských domov a 9 kúrií zemanov. V roku 1715 3 sedliacke domácnosti, ale v roku 1720 v Luhyni poddaní nežili.

Obyvatelia obce boli zdanení od: 1570 1, 1582 3, 1610 1, 1635 (iba sedliaci) 0,25 porty.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym záverom a vežou tvoriacou súčasť jej hmoty  z roku 1801. Stojí na mieste staršej drevenej stavby. Interiér kostola je zaklenutý pruskými klenbami. Nachádza sa tu luisézne zariadenie, kazateľnica a stôl Pána, dielo stolára J. Penzesa z doby vzniku kostola. Fasády kostola sú členené lizénovými rámami a segmentovo ukončenými oknami. Veža vystupuje z priečelia vo forme rizalitu, je členená lizénami a ukončená korunnou rímsou s terčíkom s hodinami a zvonovitou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Trebišov
Malý Kamenec

**Malý Kamenec** () je obec na Slovensku v okrese Trebišov.

## Dejiny
Obec založili obyvatelia Veľkého Kamenca na konci 13. alebo začiatku 14. storočia. Prvá písomná zmienka je z roku 1323. V tom čase patrila hradnému panstvu Kevešd. K obci patrili vinohrady, mlyn a rybníky.

Kostol existoval pred 17. storočím, hoci správy sú o niečo neskoršie. Okolo roku 1600 tu pôsobil reformovaný kazateľ.

Obyvatelia obce boli zdanení od: 1567 5,5, 1582 7, 1610 2,75 a 1635 1,25 porty.

V roku 1600 tu bolo 29 poddanských domov, kostol, fara a škola. V roku 1715 a 1720 5 sedliackych domácností.

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s polygonálnym záverom a predstavanou vežou z roku 1903. Stojí na mieste staršej tolerančnej stavby z roku 1788. Fasády kostola sú členené pilastrami a lizénami. Veža je ukončená ihlancovou helmicou. 

## Referencie

## Iné projekty

## Externé odkazy
* 

	 


Kategória:Obce okresu Trebišov
Malý Horeš

**Malý Horeš** je obec na Slovensku v okrese Trebišov.

## Dejiny
Obec založili obyvatelia Veľkého Horeša asi v 11. alebo 12. storočí. Počas 13.14. storočia bol samostatná dedina. V 15. storočí patrila šľachticom z Pavloviec nad Uhom, 16. storočí pod hradné panstvo Sárospatak a v 17. storočí Ňáriovcom.

Informácie o kostole sú od 16. storočia, v roku 1582 sú tu doložení reformovaní kazatelia.

Obyvatelia obce boli zdanení od: 1567 7, 1582 9, 1610 3,25 a 1635 1 porty.

Na prelome 16. a 17. storočia šlo o veľkú obec, s poddanským obyvateľstvom (v roku 1600: 31 domov), neskôr upadol do postavenia malej dediny (v roku 1715 17 a 1720 14 domácností).

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym záverom a predstavanou vežou z roku 1795. Úpravami prešiel v rokoch 1912, 1924 a 1950. Interiér je zaklenutý plytkou krížovou klenbou. Nachádza sa tu trojramenná drevená empora. Fasády kostola sú hladké, členené polkruhovo ukončenými oknami so šambránami. Nad portálom je umiestnená nápisová tabuľa s vročením pripomínajúca postavenie kostola. Veža je lemovaná lizénami a nárožným zaoblením. Ukončená je zvonovitou helmicou s laternou s vročením 1988.

## Referencie

## Iné projekty

## Externé odkazy
* 


Kategória:Obce okresu Trebišov
Kravany (okres Trebišov)

**Kravany** (do roku 1948 *Kraviany*, ) sú obec na Slovensku v okrese Trebišov.

## Dejiny
V prvých dvoch desaťročiach 14. storočia boli Kravany vo vlastníctve šľachtica Petra, syna Petena, ktorému ich skonfiškoval kráľ Karol Róbert a v roku 1321 daroval šľachticom z rodu Bokša. Tento dokument je najstarší zachovaný písomný doklad o dedine Kravany. Obec bola v 2. svetovej vojne vypálená, po vojne prebehla obnova dediny.

## Symboly obce
Podľa Heraldického registra má obec tieto symboly prijaté 4. novembra 2003. Erb je charakterizovaný poľnohospodárskymi nástrojmi a súčasne aj zamestnaneckým motívom, podľa historického pečatidla obce z roku 1786

### Erb
V modrom štíte päťzubé hrable bez stredného zuba, prekrížené dvoma dvojzubými vidlami – všetko zlaté.

### Vlajka
Vlajka má podobu troch pozdĺžnych pruhov žltého, modrého, žltého v pomere 3:2:3. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Ocenenia

## Referencie

## Iné projekty

## Externé odkazy
* 


Kategória:Obce okresu Trebišov
Kategória:Obce vypálené počas druhej svetovej vojny na Slovensku
Lastovce

**Lastovce** () sú obec na Slovensku v okrese Trebišov. Osada Dringáč ako súčasť Lastoviec bola v decembri 1944 vypálená pri ústupe nemeckých vojakov. Osada zhorela do tla.

## Kultúra a zaujímavosti
### Pamiatky
* Semerovský kaštieľ, jednopodlažná neskorobaroková stavba na pôdoryse obdĺžnika s monumentálnou strednou časťou s rizalitom, krytá manzardovou strechou, z druhej polovice 18. storočia. Úpravami prešiel v roku 1910. V 50. rokoch bol necitlivo upravovaný a stratil tak časť pamiatkových hodnôt. Interiér kaštieľa je plochostropý. Fasády kaštieľa sú po úpravách hladké. Stredný rizalit je ukončený trojuholníkovým štítom s tympanónom. 
* Reformovaný kostol, jednoloďová klasicistická stavba s polkruhovým záverom a predstavanou vežou z roku 1795. V roku 1950 prešiel obnovou. Interiér je krytý dreveným stropom. Fasády kostola sú členené segmentovo ukončenými oknami so šambránami. Veža členená lizénami a ukončená ihlancovou helmicou vystupuje z priečelia s volútovým štítom. 
* Gréckokatolícky chrám Nanebovstúpenia Pána, jednoloďová barokovo-klasicistická stavba s polkruhovým ukončením presbytéria a predstavanou vežou z roku 1833. V interiéri sa nachádza ikonostas z druhej polovice 19. storočia. Fasády chrámu sú členené lizénami a polkruhovo ukončenými oknami so šambránami. Veža je členená pilastrami a ukončená korunnou rímsou s terčíkom a barokovou helmicou.  
* Rímskokatolícky kostol sv. Michala archanjela, jednoloďová neskoroklasicistická stavba s pravouhlým ukončením presbytéria a vežou tvoriacou súčasť jej hmoty z rokov 1846-1861. V roku 1886 bol po požiari obnovený. V interiéri sa nachádza iluzívna výmaľba doplňujúca architektúru oltára pochádzajúca z doby výstavby kostola. Priestor je plochostropý. Fasády kostola sú členené lizénami, veža je ukončená zvonovitou helmicou.

### Osobnosti
* Pavol Benedik, páter, rehoľník augustinián, roku 1995 v Košiciach, spoluzakladal rehoľu augustiniánov. Od roku 2006 je vo Vatikáne, predstaveným komunity pápežského sakristiána ako správca posvätných apoštolských vecí.
* Jozef Iľko – meteorológ

## Referencie

## Iné projekty

## Externé odkazy
* 


Kategória:Obce okresu Trebišov
Kategória:Obce vypálené počas druhej svetovej vojny na Slovensku
Ladmovce

**Ladmovce** () sú obec na Slovensku v okrese Trebišov.

## Symboly obce
Podľa Heraldického registra má obec tieto symboly prijaté 24. januára 2006. Na erbe je symbolika zemianstva bez možnosti bližšej identifikácie jej vlastníka podľa odtlačku pečatidla z roku   1722 doplnená o symbol viníc, ktoré sú v obci doložené už v 16. storočí.

### Erb
V červenom štíte dvoma striebornými ratolesťami hlboko ovenčené zlaté, zlatoodeté, striebornou šabľou ozbrojené rameno, v horných rohoch štítu po jednom zlatom strapci hrozna.

### Vlajka
Vlajka má podobu deviatich pozdĺžnych pruhov žltého, červeného, bieleho, žltého, červeného, bieleho, žltého, červeného, bieleho. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym záverom a mierne predstavanou vežou z rokov 1826-1835. Interiér kostola je zaklenutý pruskými klenbami. Nachádza sa tu zariadenie z doby stavby kostola, východne orientovaná murovaná empora, kazateľnica a stôl Pána. Priečelie kostola je dekorované pilastrami a štítom, z ktorého vyrastá veža vo forme rizalitu. Vstup do kostola je riešený ako segmentovo ukončený portál s ostením. Nad portálom je umiestnená nápisová tabuľa s vročením pripomínajúca stavbu kostola. Veža je členená pilastrami a ukončená ihlancovou helmicou.


Súbor:Ladmóc11.JPG|Reformovaný kostol
Súbor:Ladmóc13.JPG
Súbor:Ladmóc15.JPG
Súbor:Ladmóc16.JPG|Nápis pripomínajúci stavbu kostola


## Referencie

## Iné projekty

## Externé odkazy
* 


Kategória:Obce okresu Trebišov
Ďurková (obec)

**Ďurková** je obec na Slovensku v okrese Stará Ľubovňa.

## Polohopis
Nachádza sa na severovýchodnom úpätí Levočských vrchov v nadmorskej výške 500700 m n. m., v strede obce je nadmorská výška približne 550 m n. m. Okolie obce je väčšinou odlesnené, len na juhozápade sa nachádza smrekový porast. Z geologicko-geomorfologického hľadiska sa obec nachádza vo flyšovom pásme slovenských západných Karpát.

## Dejiny
Dejiny obce siahajú do 2. polovice 14. storočia, písomne je prvýkrát doložená v roku 1427 (pod názvom Gewrkuagasa). Neskoršie písomné zmienky obec spomínajú ako Gyurko, Gyurkow, Djurkow, či Ďurka. Historicky obec patrila panstvu Plaveč. Ako samostatná obec Ďurková existuje až od roku 1958, keď vznikla osamostatnením osady Ďurka od obce Plaveč a premenovaním na svoj súčasný názov. Obyvateľstvo obce sa historicky zaoberalo prevažne roľníctvom.

## Kultúra a zaujímavosti
### Pamiatky
* Gréckokatolícky chrám sv. Valentína, jednoloďová renesančná stavba s plytkým polygonálnym ukončením presbytéria a malou strešnou vežou, z druhej polovice 16. storočia. Úpravami prešiel v rokoch 1726, 1810, keď bol upravený na sýpku a 1815, keď bol opätovne obnovený. Ďalšou obnovou prešiel v roku 1927. Interiér je zaklenutý renesančnou krížovou klenbou s hrebienkami. Nachádza sa tu barokový abitový oltár s obrazom Zbičovaného Krista. Fasády sú hladké s malými polkruhovo ukončenými oknami. Strešná veža je ukončená ihlancovou helmicou. 

## Doprava
Okrem autobusovej dopravy obec obsluhuje aj železnica, v obci sa nachádza železničná zastávka a heliport.

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Forbasy

**Forbasy** sú obec na Slovensku v okrese Stará Ľubovňa.

V 15. storočí boli Forbasy, spolu s 13 inými spišskými miestami poľským (spišským) zálohom. Uhorský kráľ Žigmund Luxemburský poskytol tieto obce poľskému kráľovi Vladislavovi II. Jageovskému v roku 1412 ako forma ručenia za splatenie finančnej pôžičky. Neskôr sa obyvatelia z tejto obce, spolu s obyvateľmi z obcí Lacková a Lesnica spolupodieľali na doplnení obyvateľstva miesta Hniezdne. 

Goralské nárečie sa v obci udržiava dodnes. Naprieč dospelým obyvateľstvom ho ovláda 40%, medzi deťmi je to 10%.

## Kultúra a zaujímavosti
### Pamiatky
* Rímskokatolícky Kostol sv. Doroty, jednoloďová pôvodne renesančná stavba s polygonálnym ukončením presbytéria a vežou tvoriacou súčasť jej hmoty, z rokov 1690-1700. Stojí na mieste staršej stavby. Úpravami prešiel v prvej polovici 19. storočia. Interiér je zaklenutý krížovými klenbami s hrebienkami. Na južnej strane je pristavaná bočná baroková kaplnka krytá krížovou klenbou. Vnútorné zariadenie je z 20. storočia, okrem barokovej sochy Krista na kríži zo začiatku 18. storočia. Fasády s polkruhovo ukončenými oknami sú hladké. Veža je členená lizénami a ukončená korunnou rímsou s terčíkom s hodinami a ihlancovou helmicou. 
**Významní rodáci**

* Peter Šidlovský

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Kategória:Goralské obce na Slovensku
Hniezdne

**Hniezdne** (do roku 1948 *Gňazdá*; ) je obec na Slovensku v okrese Stará Ľubovňa.

## Polohopis
Leží v údolí Popradu, v Ľubovnianskej kotline. Južne od obce sa nachádza malé rekreačné stredisko Údolie mládeže.

## Dejiny
Prvá písomná zmienka o Hniezdnom je z roku 1286. V stredoveku sa tu usídlili nemeckí hostia. V roku 1412 bola obec uhorským kráľom Žigmundom Luxemburským povýšená na slobodné kráľovské mesto.
Ako súčasť Spišskej provincie bola v tom istom roku daná do 360 - ročného poľského zálohu. Počas zálohu mesto získalo ďalšie privilégiá, z ktorých najvýznamnejšie z roku 1562 a z roku 1566 sa týkalo obnovenia starej výsady o neplatení mýta. Z tohto obdobia pochádzajú aj prvé správy o najstarších remeselníkoch. Boli to pivovarníci, krajčíri, obuvníci a kováči, ktorí sa do cechov zoskupili až v roku 1636.

## Kultúra a zaujímavosti
### Pamiatky
Jadro bývalého slobodného kráľovského mesta Hniezdne tvorí šošovkovité námestie s historickou meštianskou architektúrou a centrálne umiestneným farským kostolom sv. Bartolomeja. Zachovaný celok bol v roku 1991 pre svoje pamiatkové hodnoty vyhlásený za pamiatkovú zónu. 

* Rímskokatolícky Kostol sv. Bartolomeja, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z rokov 1808-1820. Patrónom kostola bol cisár František I. Stojí na mieste staršej renesančnej stavby. Interiér je zaklenutý pruskými klenbami dosadajúcimi na pilastre. Nachádza sa tu trojosová murovaná empora. Hlavný oltár je historizujúci zo začiatku 20. storočia. Zo staršieho zariadenia sa dochovalo päť barokových bočných oltárov: sv. Jána Krstiteľa zo začiatku 18. storočia, sv. Anny Metercie, sv. Jozefa a sv. Barbory z rovnakého obdobia a sv. Mikuláša z prvej polovice 18. storočia. Kazateľnica a krstiteľnica sú klasicistické z doby vzniku kostola. Fasády kostola sú členené dvojitými lizénami a segmentovo ukončenými oknami so šambránami s klenákmi a čabrakami. Veža vyrastá zo štítového priečelia lemovaného pilastrami s vázami. Je členená lizénami, v hornej časti má priebežnú ochodzu s kovaným zábradlím a ukončená je korunnou rímsou s terčíkom s hodinami a barokovou helmicou s laternou.

* Súbor meštianskych domov, ide o jednopodlažné alebo dvojpodlažné najčastejšie trojosové murované stavby so sedlovými strechami, ktoré vznikali v 17. a 18. storočí. Stavby sú radové s prejazdami orientovanými kolmo do ulice v ľavej okennej osi. Strechy majú hrebene orientované paralelne s uličnou čiarou. Fasády sú tradične členené lizénovými rámami, okná majú jednoduché šambrány. Vstupné portály sú polkruhovo ukončené. 

* Trojičný stĺp, stĺp so súsoším z roku 1873. Nachádza sa pred farským kostolom.

* Prícestná socha sv. Jána Nepomuckého, klasicistická socha zo začiatku 19. storočia. Je umiestnená v arkádovej architktúre na pôdoryse štvorca ukončenej cibuľou.

Súbor:Hniezdne kirche.JPG|Kostol sv. Bartolomeja
Súbor:Hniezdne.jpg
Súbor:Hniezdne GL1.1.jpg|Socha sv. Jána Nepomuckého


## Referencie

## Iné projekty

## Externé odkazy
* 


Kategória:Obce okresu Stará Ľubovňa
Hraničné

**Hraničné** je obec na Slovensku v okrese Stará Ľubovňa.

Obec predstavuje jeden z mála príkladov celkovej zmeny etnickej orientácie medzi goralskou a rusínskou kultúrou. Začiatkom 19. storočia mala obec prevažne rusínske obyvateľstvo a dominovalo tú typická gréckokatolícka viera. Avšak koncom 19. storočia, kedy začalo formálne sčítanie, v obci klesol podiel rusínskeho obyvateľstva na 7%, pričom podiel goralského obyvateľstva stúpol na 86%. Dá sa domnievať, že dôvodom je výmena obyvateľstva so susednou obcou Mníšek nad Popradom, kde dominuje goralské obyvateľstvo. Obec sa teda v priebehu storočia úplne posunula z rusínskeho spektra do goralského. 

Aj v súčasnosti si obec udržiava historicky goralskú charakteristiku. Naprieč dospelým obyvateľstvom ovláda goralské nárečie 60%, medzi deťmi je to 10%.

## Kultúra a zaujímavosti
### Pamiatky
* Rímskokatolícky Kostol nepoškvrneného počatia Panny Márie, jednoloďová zrubová stavba s polygonálnym ukončením presbytéria a predstavanou vežou, z rokov 1785-1787. Vybudovali ho spoločne veriaci rímskokatolíckeho aj gréckokatolíckeho vyznania. V interiéri sa nachádza hodnotné renesančné a barokové zariadenie, oltáre a kazateľnica, pôvodne pochádzajúce z kostola sv. Mikuláša v Starej Ľubovni, ktorý prešiel v polovici 18. storočia úpravami. Hlavný oltár nepoškvrneného počatia Panny Márie s polychrómovanou drevorezbou pochádza z roku 1670. Kazateľnica pochádza z konca 17. storočia. Veža, smerom k základom sa rozširujúca, je pokrytá šindľom a v hornej časti vertikálne kladenými doskami. Ukončená je šindľovou cibuľou. 

Súbor:Hraničné, cerkiew Niepokalanego Poczęcia NMP (HB2).jpg|Kostol nepoškvrneného počatia Panny Márie
Súbor:Hraničné, cerkiew Niepokalanego Poczęcia NMP (HB4).jpg
Súbor:Dreveny kostolik Hranicne 01.JPG


## Referencie

## Iné projekty

## Externé odkazy
* 
* Virtuálna prehliadka interiéru kostola


Kategória:Obce okresu Stará Ľubovňa
Kategória:Goralské obce na Slovensku